Diari Oficial de la Generalitat Valenciana


Sumari del DOGV 8211, del 12-01-2018 (2017/11529)

RESOLUCIÓ d'1 de desembre de 2017, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 50/16-AIA Benagéber.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8211

Data del DOGV
:   12-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11849


Data del document
:   01-12-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ d'1 de desembre de 2017, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 50/16-AIA Benagéber. [2017/11294]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de la resolució complementària a la declaració d'impacte ambiental, resolc:  
  
Publicar en el Diari Oficial de la Generalitat Valenciana la resolució complementària corresponent a l'expedient 50/16-AIA Benagéber.  
  
«Resolució complementària a la declaració d'impacte ambiental del projecte de tancament i execució de camins perimetrals de pista d'aterratge de base aèria d'extinció d'incendis i altres emergències en el terme municipal de Benagéber  
Dades de l'expedient en el Servei d'Avaluació d'Impacte Ambiental.  
Expedient: 050/0122-JMC.  
Projecte: projecte de tancament i execució de camins perimetrals de pista d'aterratge de base aèria d'extinció d'incendis i altres emergències.  
  
Òrgan substantiu: Direcció General de Prevenció, Extinció d'Incendis i Emergències.  
Localització: paratge El Alto de la Muela del MUP V 043 del terme municipal de Benagéber (València).  
  
Antecedents  
En data 3 de novembre de 2016, l'òrgan ambiental va emetre la declaració d'impacte ambiental del projecte de tancament i execució de camins perimetrals de pista d'aterratge de base aèria d'extinció d'incendis i altres emergències, amb número d'expedient 050/4733-JLI.  
  
La dita avaluació ambiental va concloure que el projecte presentat era acceptable des del punt de vista ambiental, excepte el camí perimetral sud.  
El camí perimetral sud té 1.070 m de longitud amb les següents característiques: 5 m d'amplària fins a l'entrada principal (210 m) i 3,5 m d'amplària fins al final del camí (860 m). Inicialment estava previst executar-lo en trinxera amb talussos de 5 m d'alçària, resultant del requisit de pendent màxim d'un 15% en un tram d'uns 120 m en l'inici del camí.  
En l'anàlisi ambiental de la resolució s'indicava que l'actuació amb major incidència ambiental era la relativa a l'execució del camí perimetral sud, en el tram l'execució del qual s'efectua en trinxera, per a salvar l'elevat pendent existent. Així mateix s'indicava que l'estudi d'alternatives no era adequat a escala de projecte i que no complia les indicacions del document d'abast de l'estudi d'impacte ambiental emés el 31 d'octubre de 2014 (expedient 076/2238-CNW), en què s'indicava que: ?Atenent criteris paisatgístics ha de cuidar-se en especial l'execució dels camins, i en concret, el tram d'inici del camí perimetral sud, per al qual s'hauria d'estudiar una alternativa que s'adeqüe en major grau a la topografia existent, minimitzant l'alçària dels talussos generats i adoptant solucions per a la recuperació del paisatge conforme a l'article 20.5 del RPJECV?.  
  
Es considerava que existien alternatives al camí que s'adequaven millor a la topografia existent, cenyint-se al màxim possible a la corba de nivell i allargant la longitud del camí, sempre dins de la forest d'utilitat pública, de manera que es disminuïra considerablement el pendent i per tant el moviment de terres, la generació de residus i l'efecte paisatgístic.  
S'adjuntava la declaració d'impacte ambiental d'un pla en què es puntejaven dues possibles solucions alternatives que complien els criteris anteriors.  
En conseqüència, la declaració d'impacte ambiental no podia emparar el camí perimetral sud amb el traçat i disseny plantejat en el projecte.  
  
  
Objecte d'aquesta resolució.  
En data 1 de juny de 2017 té entrada en el Registre General de la Conselleria d'Agricultura, Medi Ambient, Canvi Climàtic i Desenvolupament Rural la proposta d'ajustar la traça del camí perimetral sud fins a adequar-la a la corba de nivell, seguint les pautes establides en la declaració d'impacte ambiental de data 3 de novembre de 2016.  
  
  
Consideracions ambientals:  
Des del punt de vista ambiental, per a l'establiment de la nova traça, s'evita al màxim el moviment de terres i l'obertura de talussos. D'altra banda, s'evita la tala d'arbres adults, només resulten afectats peus que formen part de l'estrat submergit, amb diàmetres inferiors a 12 cm.  
  
S'ha tingut en compte la presència de peus aïllats d'alzina (Quercus ilex), a l'hora d'establir el traçat, evitant eliminar-los. D'aquesta manera, es contribueix a millorar la integració de l'actuació en el seu entorn, a més de reduir l'impacte paisatgístic.  
Respecte de les afeccions a l'estrat arbustiu, els treballs de replantejament de les actuacions sobre el terreny permeten constatar que les afeccions són mínimes, afecten, bàsicament, espècies molt comunes com ara el romer (Romarinus officinalis), el coscoll (Quercus coccifera) i l'aladern (Rhamnus alaternus), entre altres.  
No s'observa la presència de cap espècie singular, rara, amenaçada o que estiga afectada per alguna figura de protecció específica.  
Per tot això propose la següent  
  
Resolució complementària  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que se li apliquen, la modificació introduïda en el projecte de tancament i execució de camins perimetrals de pista d'aterratge de base aèria d'extinció d'incendis i altres emergències, sempre que es desenvolupe amb les previsions de la memòria tècnica justificativa d'alternatives, presentada en data 1 de juny de 2017.  
  
Segon  
Notificar a les parts interessades que, contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Tercer  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 28 del citat Decret 162/1990, de 15 d'octubre, del Consell de la Generalitat Valenciana, modificat pel Decret 32/2006, de 10 de març, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
València, 17 de novembre de 2017.- El director general de Medi Natural i d'Avaluació Ambiental: Antoni Marzo i Pastor.»  
  
València, 1 de desembre de 2017.- El director general de Medi Natural i d'Avaluació Ambiental: Antoni Marzo i Pastor.